
Valsts ieņēmumu dienesta rīkotā
Atklāta konkursa
“Dzelzceļa kravu kontroles rentgena iekārtas piegāde muitas kontroles punktā „Zilupe””
[bookmark: _Hlk119511939]Iepirkuma identifikācijas Nr. FM VID 2024/241/CCEI
ieinteresētā piegādātāja jautājumi un komisijas sniegtās atbildes
2025. gada 3.jūnijā

Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Konkursa tehnisko prasību 1.2.3. punktā ir noteikts, ka visas ēkas konstrukcijas un ar tām saistītās sistēmas ir jāutilizē.
Kā pretendentam mums ir jāapstiprina, ka visas šajā prasībā minētās būvkonstrukcijas ietver arī esošā betona aizsargtorņa, betona torņa pamatu un sliežu otrā pusē arī LINAC pamatu un atbalsta iekārtu nojaukšanu. Tātad nevienu no esošajām konstrukcijām nevar izmantot jaunai instalācijai?”

Atbilde
Komisija paskaidro, ka Pretendentam, sagatavojot piedāvājumu, ir jāizvērtē nepieciešamību esošo būvkonstrukciju demontāžai, kā arī jāparedz esošo būvkonstrukciju pārbūvi tādā apjomā, lai  būtu iespējams uzstādīt piedāvāto iekārtu un nodrošināt visu konkursa nolikuma prasību izpildi. Prasība noteikta Tehniskā piedāvājuma 1.2.2. apakšpunktā.   
	
2. Jautājums 
“Piedāvājuma tehnisko prasību 4.3.3. punktā ir pieprasīta manuāla skenēšana, kas aprakstīta kā manuālas skenēšanas uzsākšana, un skenēšanas procesu veic un kontrolē operators operatora telpā.
Mēs kā pretendents aicinām atcelt vai grozīt 4.3.3. punkta prasību, jo, pēc mūsu pieredzes, šī nav droša procedūra.
Piemēram, manuālas skenēšanas aktivizēšana var izraisīt netīšu aizņemtu vagonu/vilcēju skenēšanu. Iesakām norādīt, ka sistēma izmanto konteineru kodus, lai pārbaudītu dzelzceļa satiksmes noslogojumu, ko būtu droši skenēt.
Sistēmu var droši iedarbināt attālināti skenēšanas darbībām, bet drošības apsvērumu dēļ nav iespējams manuāli iedarbināt rentgena starus, izņemot servisa režīmu.
Iesakām izvēlēties pilnībā automatizētu sistēmu, kuras vadībai nav nepieciešama operatora iejaukšanā”
	
Atbilde
Komisija paskaidro, ka Sistēma tiek ieslēgta manuāli  un vilciena sastāva skenēšanai jānotiek automātiski.
Skenēšana var tikt iedarbināta tikai pēc automātiskas vilcienu sastāva atpazīšanas (pasažieru vai kravas):
1) pasažieru vilciena gadījumā skenēšanai nav jānotiek;
2) kravas vilciens gadījumā jānotiek skenēšanai;
3) Ja kravas vilciena sastāvā ir iekļauts pasažieru vagons, Sistēmai automātiski to jāatpazīst un skenēšanai nav jānotiek. 
Informācija par vilcienu sastāvu pienākšanu un par cilvēkiem kravas vilciena sastāva kādā no vagoniem, ir operatoram zināma pirms sastāvs ir šķērsojis skenēšanas zonu. Ja operatoram nav informācijas par vilciena sastāva veidu (kravas vai pasažieru) un par  cilvēku esamību vai neesamību kāda no vagoniem, skenēšanai nav jānotiek. 
4.3.3. punkts netiks atcelts vai grozīts.




